 SPA ได้เวลาสอย! เข้าสู่ช่วง High season แนะซื้อเป้า 15 บ.
 SPA ได้เวลาสอย! เข้าสู่ช่วง High season แนะซื้อเป้าหมาย 15 บาท
16 ส.ค. 2560

บล.เมย์แบงก์ กิมเอ็ง ระบุในบทวิเคราะห์วันนี้(16 ส.ค.) ว่า บริษัท สยามเวลเนสกรุ๊ป จำกัด (มหาชน) หรือ SPA รายงานกำไรสุทธิ 40 ลบ. ลดลง -11% เทียบไตรมาสก่อนหน้า เนื่องจากอยู่ในช่วง Low season กอปรกับบริษัทมีการขยายสาขาต่อเนื่อง ทำให้ค่าใช้จ่ายพนักงาน ค่าเสื่อมราคา เริ่มบันทึกเข้ามากดดันให้อัตรากำไรขั้นต้น (Gross Profit Margin, GPM) ลดลงเหลือ 33.9% เทียบกับไตรมาสก่อนที่ 37.1% แต่ทว่าดีกว่าปีก่อนที่ 31.8% ได้
เนื่องจากส่วนผสมของสาขาที่กำไรสูง เริ่มแสดงบทบาทมากขึ้น ได้แก่ spa operator และ Onsen spa ทำให้ในภาพปี เทียบช่วงเดียวกันของปีก่อน ผลกำไรยังขยายตัวได้ดีมาก 32% เทียบช่วงเดียวกันของปีก่อน จากฐานสาขาที่เพิ่มขึ้น 10 สาขาในประเทศ และส่วนผสมของ GPM ที่สูง ดังที่ได้กล่าวไป และในคราวเดียวกันนี้ SPA ประกาศจ่ายปันผลระหว่างกาลงวด 1H60 ที่ 0.05 บาท/ หุ้น ขึ้นเครื่องหมาย XD วันที่ 23 ส.ค. 2560
พบว่าโมเมนตัวของจำนวนนักท่องเที่ยวจีน เริ่มดีขึ้นต่อเนื่อง โดยในเดือน มิ.ย. ขยับขึ้นไปเป็น 7.6 แสนคน/ เดือน แล้ว +7% เทียบช่วงเดียวกันของปีก่อน ขณะที่นักท่องเที่ยวในภาพรวม 1H60 อัตราการขยายตัวเร่งขึ้นต่อเนื่องเป็น +11% เทียบช่วงเดียวกันของปีก่อน ในเดือน มิ.ย. จาก ติดลบ -3% ในเดือน ก.พ. ขณะที่ SPA ยังคงทยอยเปิดตัวสาขาอีก 2-3 แห่งในไตรมาส 3 (ภูเก็ต, สุขุมวิท 31 เป็นต้น) ทำให้ แนวโน้มผลกำไร เราคาดว่าจะเริ่มกลับมาขยายตัว QoQ ได้อีกครั้ง เพื่อไปทำ All time high ในไตรมาส 4/60
ผลการกำไรใน 1H60 คิดเป็น 40% ของประมาณการ ขณะที่สาขาใหม่จะทำงานเต็มที่ใน 2H60 ซึ่งกำลังเข้าสู่ High season าจึงคงประมาณการและคำแนะนำ “ซื้อ” ราคาเหมาะสม 15.00 บาท/ หุ้น อิง DCF (WACC 9.5% g 5%) ไว้ตามเดิม